Diari Oficial de la Generalitat Valenciana


Sumari del DOGV 8165, del 08-11-2017 (2017/9235)

Oferta d'ocupació pública per a l'any 2017. Expedient número 23317/2017.
------------------------------------------------------------------------

### Dades del document

Número de DOGV
:   8165

Data del DOGV
:   08-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/9235


Data del document
:   17-09-2017

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * concurs administratiu

Oferta d'ocupació pública per a l'any 2017. Expedient número 23467/2017. [2017/9235]  
Miguel Ángel Fernández Moreno, regidor secretari de la Junta de Govern Local de l'Ajuntament de Orihuela (Alacant), certifique:   
  
Que la Junta de Govern Local, en sessió ordinària celebrada el dia 17 d'octubre de 2017, va adoptar, entre altres, l'acord següent:  
  
6.2. Personal. Expedient 23767/2017. Aprovació de l'oferta d'ocupació pública per a l'exercici 2017.  
Vist que mitjançant acord plenari de data 18 de setembre de 2017 s'aprova la plantilla i catàleg de llocs de treball reservats a personal funcionari, laboral i eventual per a l'exercici 2017.  
  
De conformitat amb el que preveu l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic, pel qual s'estableixen els criteris de coordinació de l'oferta d'ocupació pública de les corporacions locals, les places de plantilla dotades pressupostàriament, tant del personal funcionari com del personal laboral, que una vegada aprovat el pressupost per al 2017 no puguen ser cobertes amb els efectius de personal existent, constituiran l'oferta d'ocupació pública d'aquesta corporació per al dit any.  
Atés que l'article 128 del Reial decret legislatiu 781/1986, de 18 d'abril, pel qual s'aprova el Text refós de les disposicions legals vigents en matèria de règim local, les corporacions locals estableix que hauran d'aprovar i publicar anualment l'oferta d'ocupació pública per a l'any corresponent, ajustant-se a la legislació bàsica de l'Estat sobre funció pública i als criteris que reglamentàriament s'establisquen en desplegament de la normativa bàsica estatal per a la seua deguda coordinació amb les ofertes d'ocupació de la resta de les administracions públiques.  
  
Regulació legal:  
La Llei 3/2017, de 27 de juny, de pressupostos generals de l??Estat per a l'any 2017, regula, amb caràcter general, la incorporació de nou personal a tot el sector públic, en l'article 19, en dir: «Article 19. Oferta d'ocupació pública o un altre instrument semblant de gestió de la provisió de necessitats de personal. U. 1. La incorporació de nou personal en el sector públic delimitat en l'article anterior, a excepció de les societats mercantils públiques i entitats públiques empresarials, fundacions del sector públic i consorcis participats majoritàriament per les administracions i organismes que integren el sector públic, que es regiran pel que disposen les disposicions addicionals quinzena, setzena i dessetena respectivament, d'aquesta llei i dels òrgans constitucionals de l'Estat, estarà subjecta als límits i requisits establits en els apartats següents.  
  
S'exceptua del que disposa el paràgraf anterior, la incorporació de personal que puga derivar-se de l'execució de processos selectius corresponents a ofertes d'ocupació pública d'exercicis anteriors o dels processos de selecció i reclutament per a la cobertura de les plantilles de militars de Tropa i Marineria professional fixades en la disposició addicional catorzena.»  
Així mateix, l'esmentada Llei 3/2017, en l'incís 2 del descrit Apartat u, estableix que respectant, en tot cas, les disponibilitats pressupostàries del capítol I dels corresponents pressupostos de despeses, en els següents sectors i administracions la taxa de reposició es fixarà fins a un màxim del 100%, i procedirà posteriorment a enumerar-los.   
  
En el supòsit de les places corresponents al personal de la policia local, es podrà arribar al 100% de la taxa de reposició d'efectius.  
  
Per a continuar en el núm. 3 del punt U, manifestant que en els sectors i administracions no esmentats en l'apartat anterior, la taxa de reposició es fixarà fins a un màxim del 50%.    
Per a calcular la taxa de reposició d'efectius, el percentatge de taxa màxim fixat s'aplicarà sobre la diferència resultant entre el nombre d'empleats fixos que, durant l'exercici pressupostari anterior, van deixar de prestar serveis en cada un dels sectors, àmbits, cossos o categories, previstos en l'apartat anterior i el nombre d'empleats fixos que s'hagueren incorporat en aquests, en el referit exercici, per qualsevol causa, excepte els procedents d'ofertes d'ocupació pública, o reingressat des de situacions que no comporten la reserva de llocs de treball. A aquests efectes, es computaran els cessaments en la prestació de serveis per jubilació, retir, defunció, renúncia, declaració en situació d'excedència sense reserva de lloc de treball, pèrdua de la condició de funcionari de carrera o l'extinció del contracte de treball o en qualsevol altra situació administrativa que no supose la reserva de lloc de treball o la percepció de retribucions amb càrrec a l'administració en què se cessa. Igualment, es tindran en compte les altes i baixes produïdes pels concursos de trasllats a altres administracions públiques.  
No computaran dins del límit màxim de places derivat de la taxa de reposició d'efectius, aquelles places que es convoquen per a la seua provisió per mitjà de processos de promoció interna i les corresponents al personal declarat indefinit no fix per mitjà de sentència judicial.  
Atés que les places de l'oferta d'ocupació de la corporació per a l'any 2017, es proveiran amb subjecció al que sobre el particular disposa la Llei 3/2017, de 27 de juny, de pressupostos generals de l??Estat per a l'any 2017.  
Atés que l'esmentada Llei 3/2017, en l'incís 3, del transcrit Apartat u de l'article 19, estableix per a les administracions i sectors no esmentats en l'apartat anterior, la possibilitat de cobrir fins a un 50 % de la taxa de reposició d'efectius; i, en l'incís 2 estableix per a la policia local, un màxim que podrà arribar fins al 100 % de la dita taxa.  
  
Atés que en l'incís 4 del precepte a què es fa referència en els dos atesos anteriors, es regula el procediment per a calcular la taxa de reposició d'efectius i s'exclouen expressament de l'abast de les limitacions en ells enumerades, als procediments de provisió de places per mitjà de promoció interna.  
Atés que, prenent com a base tot el que antecedeix, l'oferta pública d'ocupació d'aquesta corporació per a 2017 tindria el contingut següent:  
  
I. Places de plantilla de personal funcionari de la policia local vacants i dotades pressupostàriament:  
- 7 places d'agents de la policia local, 5 lliures i 2 de mobilitat  
  
II. Places de plantilla de personal funcionari agents de mobilitat (cossos i forces seguretat Estat)  
- 10 places d'agents de mobilitat  
  
III. Plaça de plantilla de funcionari  
- 1 plaça palmerer  
  
Atés que el present assumpte ha sigut objecte de debat en la Mesa General de Negociació, en sessió celebrada el dia 2 d'octubre de 2017, constant l'acta d'aquesta en l'expedient de referència.  
Atés que, en compliment del que estableix l'article 128.1 del Reial decret legislatiu 781/1986, les corporacions locals aprovaran i publicaran anualment l'oferta d'ocupació pública per a l'any corresponent, ajustant-se a la legislació bàsica de l'Estat i als criteris que reglamentàriament s'establisquen per al seu desplegament.  
Atés que, de conformitat amb el que preveu l'article 70.2 del Reial decret legislatiu 5/2015, de 30 d'octubre, és procedent remetre al Diari Oficial de la Generalitat Valenciana l'oferta d'ocupació, per a la seua publicació  
Atés que de conformitat amb el que estableix l'article 127.h) de la Llei 7/1985, de 2 d'abril, reguladora de les bases del règim local, és competència de la Junta de Govern Local resoldre sobre el particular.  
  
En sessió ordinària de data 26.05.2016, el Ple de la corporació va adoptar la implantació en aquest ajuntament del sistema de fiscalització prèvia limitada de la Intervenció General, d'acord amb el que preveu l'article 219 del text refós de la Llei d'hisendes locals.  
En compliment de tal acord plenari, pel seu contingut econòmic, amb caràcter previ a l'adopció de la resolució, el present informe jurídic es trasllada a la Intervenció General, Servei de Fiscalització, i al Departament Municipal de Comptabilitat als efectes que s'informe sobre l'existència de crèdit pressupostari per a escometre la despesa que es proposa, pel termini màxim previst en l'article 80.2 de la Llei 39/2015, d'1 d'octubre, del procediment administratiu comú de les administracions públiques.  
Vist el document de fiscalització emés a aquest efecte, la Junta de Govern Local, per unanimitat, acorda:  
  
Primer. Aprovar l'oferta d'ocupació pública de l'Ajuntament d'Orihuela per a l'any 2017, que queda establida en els termes següents:  
   
Segon. Remetre el present acord al Diari Oficial de la Generalitat Valenciana per a la seua publicació i a la Subdelegació del Govern a Alacant (administracions territorials - plaça de la Muntanyeta, núm. 6, 03952 Alacant) als efectes oportuns.  
  
Tercer. Notificar als representants sindicals del personal municipal.  
  
Cosa que certifique a Orihuela, als mers efectes de la seua constància en l'expedient administratiu de referència.  
  
Orihuela, 17 d'octubre de 2017.- El regidor secretari de la Junta de Govern Local: Miguel Ángel Fernández Moreno.